Alfonsas Dagelis

Alfonsas Dagelis (1923 m. gruodžio 25 d. Juostininkuose, Utenos apskritis – 1982 m. vasario 1 d. Panevėžyje) – Lietuvos žurnalistas, redaktorius, publicistas.

Biografija 
Baigė Rukiškio (Anykščių r.) pradžios mokyklą, mokėsi Raguvos progimnazijoje, 1944 m. baigė Panevėžio gimnaziją. Mokykliniais metais buvo raudonųjų partizanų „Gražinos“ būrio ryšininkas. 1944 m. Raguvos malūno buhalteris. 1944–1945 m. Panevėžio apskrities komjaunimo instruktorius. 1945–1946 m. mokėsi Respublikinėje partinėje mokykloje.

1946–1949 m. Kupiškio apskrities laikraščio „Stalino keliu“ redaktorius. 1949–1953 m. laikraščio „Tiesa“ korespondentas Šiaulių srityje. 1953–1956 m. laikraščio „Panevėžio tiesa“ redakcijos skyriaus vedėjas, 1956–1982 m. laikraščio redaktorius. 1958 m. neakivaizdžiai baigė lituanistikos studijas Vilniaus pedagoginiame institute, Lituanistikos fakultete.

1973 m. LTSR nusipelnęs žurnalistas. Parašė keletą leidinių apie Panevėžį.

Bibliografija 
 Panevėžys. – Vilnius: Valstybinė politinės ir mokslinės literatūros leidykla, 1960. – 38 p.: iliustr.
 Dviveidžiai: apybraižų rinkinys. – Vilnius: Valstybinė politinės ir mokslinės literatūros leidykla, 1962. – 168 p.
 Panevėžys: informacinis leidinys turistams. – Vilnius: Mintis, 1969. – 79 p.: iliustr.
 Po Panevėžio apylinkes. – Vilnius: Mintis, 1972. – 23 p.: iliustr.
 По окрестностям Паневежиса. – Vilnius: Mintis, 1972. – 21 p.: iliustr.

Šaltiniai 

Lietuvos redaktoriai
Lietuvos publicistai